OpenLLM-France/wikimedia huggingface dataset:
# Natxitua

Natxitua Eako (Bizkaia) hiru auzo nagusietako bat da, udalerriaren mendebaldean kokatutakoa. Iparraldean, Ibarrangeluko Arboliz eta Merru auzoekin egiten du muga.
Herri hau kontuan hartuta, 1877ko errolda baino lehen Ea eta Natxitua bere barnean hartzen zituen udalerriak "Natxitua" izena eraman zuen; 1887ko errolda arteko tartean "Natxitua eta Ea" izenpean ezagutu zen eta Bedaroarekin bat egin eta gero "Ea" besterik ez, gaurdaino.

## Inguru naturala eta kokapena

Natxitua auzoa Ea udalerriaren erdigunearen gainean dago, itsasoaren mailatik 100 bat metrora. Bedaroarekin batera, Eako portu txikia sortu zuten bi herrietako bat izan zen.
Auzoaren iparraldean Natxituko lapatza harrizko hondartza dago.

## Demografia

* Natxituako biztanleria

## Ondarea

* Jasokundearen parrokia.
* Agate Deunaren baseliza.

## Garraiobideak

Lekeitio eta Bilbo bitarteko Bizkaibusen autobus lineak geltokia dauka Natxituan. Bi orduoro igarotzen da lanegun eta jaiegunetan.

## Ikus, gainera

* Ea

## Kanpo estekak

* Datuak: Q12264726
* Multimedia: Natxitua / Q12264726
# Bedaroa

Bedaroa Eako (Bizkaia) hiru auzo nagusietako bat da, udalerriaren ekialdean kokatutakoa. 1887ko errolda arte berezko udalerria izan zuen. Izenaren ahoskatze popularra "Bedaru" da.

## Inguru naturala eta kokapena

Bedaroa auzoa Ea udalerriaren ekialdean dago, Ispaster eta Eako portuarekin muga eginez. Bertara heltzeko Lekeitio eta Gernika arteko errepidean hasten den BI-3481 errepidea hartu behar da.

## Demografia eta biztanleria

Udalerri gisa agertzen den azken erroldan (1887koan) herriak 274 biztanle eta 56 etxe zituen.
* Bedaroako biztanleria

## Ondarea

* Pedro Deunaren parrokia (XVI. mendekoa).
* Bartolome Deunaren baseliza.

## Iruditegia

1918-1919 urteen inguruan, Indalezio Ojanguren argazkilariak herrira egindako bisitako argazkiak dira hauek:
* Bedaroako eliza, eta inguruko baserriak.
* San Pedro eliza, eta bertako apaiza.
* 20. mende hasierako Bedaroako baserritarrak.

## Garraiobideak

Galdakaoko Ospitalean geltokia duen Lekeitio eta Bilbo arteko Bizkaibusen autobus lineak geltokia dauka auzoan. Lau orduro igarotzen da lanegun eta asteburuetan.

## Kanpo estekak

* Bedaroako izena Euskaltzaindiaren webgunean
* (Gaztelaniaz) Bedaroa 1842tik aurrerako erroldetan udalerrietako datuak jasotzen dituen webgunean.
* Datuak: Q12254901
* Multimedia: Bedaroa / Q12254901
# Kukullaga

Kukullaga Etxebarri udalerriko auzoa da.

## Demografia

* Kukullagako biztanleria

## Ikus, gainera

* Etxebarri

## Kanpo estekak

* Datuak: Q12261669
# Doneztebe (Etxebarri)

Doneztebe Etxebarri udalerriko auzoa da.

## Demografia

* Doneztebeko biztanleria

## Ikus, gainera

* Etxebarri
* Etxebarriko geltokia (Euskotren)

## Kanpo estekak

* Datuak: Q12256342
# Legizamon

Legizamon Etxebarri udalerriko auzoa da.

## Demografia

* Legizamongo biztanleria

## Ikus, gainera

* Etxebarri

## Kanpo estekak

* Datuak: Q12262067
# Mikaela Labaien

Mikaela Labaien Lasarte (Leitza, 1914-2008) nafar baserritarra eta kazetaria izan zen.

## Bizitza

Leitzan jaio zen baserri giro euskaldunean, Astaitzaga baserrira ezkondu, eta bi seme eta alaba bat izan zituen. Baserri horretan eman zuen bizitza osoa. Txikitan eskolara joan, eta bertan igarri zion Ignazio Lizarraga apaiz eta irakasleak idazteko grina.

### Kazetari ibilbidea

Zeruko Argia, Argia, Amayur eta Plazaola astekarietan idazten zituen hainbat tokiren inguruko kronikak, bai eta Leitzako eta inguruko paisaiei eta tokiei buruz ere. Eskarnetxu eta Lilitxu izenordeekin sinatzen zituen idazkiak.
Arriba Españal-n ere idatzi zuen euskaraz artikulu bat. 1980an Leitza aldean sortutako Plazaola euskarazko aldizkarian ere idazten lehenengoetariko bat izan zen. Pedro de Irizar hizkuntzalari eta euskaltzain urgazleak Mikaela Labaienengana jo zuen Morfologia del verbo vasco-navarro liburua idazteko.
Bere azken urteetan, liburu bat idazten hasi zen euskaraz, baina bukatu gabe utzi zuen. Aita Zavalari utzi omen zion gainbegiratzeko. Hark, ordea, familiari itzuli ez, eta Gipuzkoako Aldundiari eman omen zion dohaintzan, bere obra guztiarekin batera.

## Errekonozimenduak

* 2019ko abenduan Iruñeko Kondestablearen jauregian Hemen baditun 14 erakusketan omendu zuten, XX. mendean zehar euskararen sustapen eta normalizazioaren alde arituriko emakumeak omentzeko erakusketa.

## Erreferentziak

* ↑ Ze berri 140, 2019
* ↑ «Leitzako lau emakumeri XX. mendean euskararen alde egindako lana aitortu diete - Leitzaldea» Erran.eus (Noiz kontsultatua: 2019-12-22).
* ↑ Euskara Iruñeko kazetaritzan : textu antologia. ISBN 84-95930-12-9. PMC 56339148. (Noiz kontsultatua: 2020-04-12).
* ↑ Irizar, Pedro. (2008). «Morfología del verbo auxiliar vasco» www.euskaltzaindia.eus (Euskaltzaindia) (Noiz kontsultatua: 2020-04-12).
* 1 2 (Gaztelaniaz) Navarra, Diario de. (2019-12-10). «Una exposición en Condestable homenajea a 14 mujeres que trabajaron por el euskera durante el siglo XX» diariodenavarra.es (Noiz kontsultatua: 2020-04-06).
* ↑ Las navarras que trabajaron por el euskera salen del anonimato. EITB, 2019.
* ↑ «Hemen baditun 14 – Aquí ya 14 erakusketak omenaldia eginen die XX. mendean euskararen alde aritu ziren 14 emakumeri, Kondestablen, abenduaren 10etik 20ra | Ayuntamiento de Pamplona» www.pamplona.es (Noiz kontsultatua: 2020-04-06).
* Datuak: Q79413759
# Feliciana Setoain

Feliciana Setoain Arostegi (Luzaide, Nafarroa Garaia, 1912ko martxoaren 19a- Zuraide, Lapurdi, 2008ko urtarrilaren 30a) idazle, musikari eta musikologo nafarra izan zen. Piano irakaslea, euskal musika herrikoiaren bilduma egin zuen; Luzaide eta Vianako Printzearen gehigarri euskerikoaren kolaboratzailea izan zen.

## Ibilbidea
### Bizitza

Feli Setoain Luzaideko Bitorianorenekoa etxaldean jaio zen, eta lehendabiziko ikasketak sorterrian eta Hondarribian egin zituen. Geroago, Uztaritzera joan zen ikasketak bukatzera, eta bertan aritu zen irakasle urte batzuetan.
Kargu altuko mugazain batekin ezkondu zen, eta Madrilera joan ziren bizitzera, Han, piano-irakasle jardun zuen alargun geratu zen arte. Orduan, Luzaidera itzuli zen, eta ahizparekin eman zituen bizitzako azken urteak. 1969an Japoniara bidaiatu zuen.

### Musikaria

Setoain musikaria zen, eta euskal musika herrikoia biltzeari ekin zion. Zenbait bildumatan utzi zuen hori jasota, baina horiek aurkitzeko lanetan ari dira zenbait ikerlari oraindik.

### Idazlea

1960ean hasi zen Luzaide aldizkarian argitaratzen eta Vianako Printzea Erakundeak Iruñean argitaratzen zuen euskarazko gehigarrian ere idatzi zuen gero. Mozkor kondu (1968) ipuina idatzi zuen.

## Errekonozimenduak

* 2019ko abenduan Iruñeko Kondestablearen jauregian Hemen baditun 14 erakusketan omendu zuten, XX. mendean zehar euskararen sustapen eta normalizazioaren alde arituriko emakumeak omentzeko erakusketa.

## Erreferentziak

* ↑ «Setoain Arostegui, Feliciana - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-04-10).
* 1 2 Bidador, Joxemiel.Bi Emakume Idazle Nafar: Feli Setoain Eta Luzia Goñi.1998-08-14. Egunkaria (Nafarkaria). 2020ko apirilaren 10ean ikusia.
* ↑ (Gaztelaniaz) Elkartea, Xenpelar Dokumentazio Zentroa-Bertsozale. «Bi Emakume Idazle Nafar: Feli Setoain Eta Luzia Goñi [Bertsoa / Joxemiel Bidador - Bertso - BDB. Base de datos sobre bertsolarismo»] bdb.bertsozale.eus (Noiz kontsultatua: 2020-04-10).
* 1 2 (Gaztelaniaz) Una exposición homenajea en Condestable a 14 mujeres que han trabajado a favor del euskera durante el siglo XX -. 2019-12-10 (Noiz kontsultatua: 2020-04-10).
* ↑ PRiNCIPE DE VIANA aldizkaria. Bigarren Urtea • Iruñea. 1967ko apirila.
* ↑ Breve historia feminista de la literatura española (en lengua catalana, gallega y vasca). (1a 7. argitaraldia) Anthropos 2000 ISBN 84-7658-577-2. PMC 44727192. (Noiz kontsultatua: 2020-04-10).
* ↑ (Gaztelaniaz) Dupláa, Christina; Zavala, Iris M.. (1993). Breve historia feminista de la literatura española (en lengua castellana). Anthropos Editorial ISBN 978-84-7658-577-1. (Noiz kontsultatua: 2020-04-10).
* ↑ «Hiru bertsolarik gidatuko dute bisitaldia ‘Hemen baditun 14’ erakusketan barrena - Iruñea» euskalerriairratia.eus (Noiz kontsultatua: 2020-04-10).
* ↑ Juanikorena, Ainhoa. (2019). «Euskara itzal-petik plazara» www.noticiasdenavarra.com (Noiz kontsultatua: 2020-04-10).

## Kanpo estekak

* Datuak: Q89992051
# ELiburutegia

eLiburutegia Euskadiko Irakurketa Publikoko Sarearen liburutegiek eskaintzen dituen zerbitzua da, 2014an Eusko Jaurlaritzak martxan jarri zuen, liburu digitalak eta mailegatzeko. Irakurketa hori streaming bidez, ordenagailuaren bitartez edo gailu mugikorrak direla medio egin daiteke, bai eta zinea eta ikus-entzunezkoak ikusi eta eta online aldizkaria eskuratu.

## Ezaugarriak

Hasieran, 2014an sortu zutenean, 1.500 titulu inguru zeuden eLiburutegian. Maileguak 21 egunekoak izaten dira eta liburuak bi modutan lor daitezke: deskargatuta eta streaming bidez. Aurreikuspenen arabera 2014 bukaeran 3.000 egongo ziren, eta 2015ean 15.000.
Liburuak ordenagailuetan, smartphoneetan, liburu irakurgailuetan eta tabletetan deskarga daitezke. Bestalde, plataforma digitala erabili nahi dutenek Euskadiko Irakurketa Publikoko Sareko erabiltzaile izan behar dute.
Liburuzainek aukeratu zituzten eLiburutegira igo ziren tituluak. 1.500 liburu horietatik 129 euskarazkoa dira Elkar etxekoak.

## Datuak

2014ko abenduaren 30erako, eLiburutegiak 1.696 liburu eman zituen maileguan.

## Erreferentziak

* ↑ «Zer da eLiburutegia?» eLiburutegia (Eusko Jaurlaritza) (Noiz kontsultatua: 2024-12-27).
* 1 2 3 Asier Garcia Uribarri, «Literatura, klik batean», Berria, 2014-11-27
* 1 2 «ELIBURUTEGIA», Berria, 2014-11-27
* ↑ «Ohiko galderak» eLiburutegia (Eusko Jaurlaritza) (Noiz kontsultatua: 2024-12-27).
* ↑ «ELiburutegiak 1.696 liburu eman ditu maileguan», Berria, 2014-12-31

## Ikus, gainera

* Liburuklik
* Bilketa
* Buruxkak.eus UEUren liburutegi digitala
* Europeana

## Kanpo estekak

* eLiburutegiaren webgunea
* Liburuklik: Euskal Liburutegi Digitala.
* Liburuklik
* Parte hartzen duten erakundeak.
* Europeana
* Abian da Liburuklik, euskal liburutegia
* Buruxkak.eus Buruxkak liburutegi digitala
* 1940 aurreko euskal liburu eta dokumentuak online irakur daitezke Liburuklik atari berrian (Gaztelaniaz)
* Datuak: Q20492351
# Fibromialgia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Fibromialgia gaixotasun kroniko bat da, jatorri ezezagunekoa, ezaugarritzat dituena mina, zurruntasuna eta minberatasuna. Nagusiki erreumatologoek artatzen dute, baina ezaugarri psikiatrikoak ditu. Batzuetan, fibromialgia umetako tratu txar eta sexu-abusuen gorputz- eta buru-ondorioetako bat izan daiteke, haur horiek garatutako gehiegizko alerta eta estres mekanismoei lotuta.
Eritasun honek eztabaida handia sortu du gizartean, diagnostiko eta tratamendu zailak direla-eta.
Gaixoak askotan elkarteetan batzen dira.

## Kanpo estekak

* Fibromialgiari buruzko artikulua
* (Gaztelaniaz) Asociación Vasca de Fibromialgia y Astenia Crónica
* (Gaztelaniaz) "Información basada en la evidencia cientifica"
* (Gaztelaniaz) "Hemeroteca de noticias de actualidad y novedades científicas"
* Datuak: Q540571
* Multimedia: Fibromyalgia / Q540571
# Mimathyma

Mimathyma lepidoptera genero bat da, Nymphalidae familiakoa. Asia ekialdean du bere jatorria.

## Espezieak

* Mimathyma schrenckii
* Mimathyma nycteis
* Mimathyma chevana
* Mimathyma ambica

## Erreferentziak

* ↑ https://www.nic.funet.fi/pub/sci/bio/life/insecta/lepidoptera/ditrysia/papilionoidea/nymphalidae/apaturinae/mimathyma/index.html

## Kanpo estekak

* Datuak: Q904339
* Multimedia: Mimathyma / Q904339
* Espezieak: Mimathyma
# Mimathyma ambica

Mimathyma ambica lepidoptera genero bat da, Nymphalidae familiakoa. Asia ekialdean du bere jatorria.

## Hedapena

Asia ekialdeko herrialde desberdinetan aurkitzen da: India, Pakistan, Bhutan, Myanmar, Thailandia, Vietnam eta Sumatra.

## Erreferentziak

* ↑ Bingham, C.T. (1905). The Fauna of British India, Including Ceylon and Burma Butterflies. Vol. 1 (1st ed.). London: Taylor and Francis, Ltd..
# Agnès Ntamabyaliro Rutagwera

Agnès Ntamabyaliro Rutagwera (Kibuye, 1937) ruandar politikari ohia da. Nahiz eta tutsi-hutu jatorri mistokoa izan, Ruandako genozidioaren eragileetako bat izan zen. Genozidioari aurre egin zion Jean-Baptiste Habyalimana politikari tutsiaren hilketa antolatu izana leporatu zioten.

## Bizitza

Ntamabyariro 1937an jaio zen aita hutu eta ama tutsiarengandik. 1994an, Ruandako behin-behineko gobernuko Justizia ministroa izan zen.
Genozidioa bultzatzeaz eta planifikatzeaz gain, Jean-Baptiste Habyalimanaren hilketa antolatu izana leporatzen diote bereziki. Habyalimana genozidioari aurre egin zion prefeta tutsia izan zen.
1997ko maiatzaren 27an Ntamabyariro bahitu zuten Mufuliran (Zambia) zuen etxetik, ustez Zambiako immigrazio zerbitzuek. Zambiako gobernuak edozein parte-hartze ukatu zuen, baina Amnesty Internationalek bere segurtasunari buruzko kezka adierazi zuen. Geroago Kigaliko espetxe batean aurkitu zuten. Hamarkada bat itxaron behar izan zuen epaitua izan aurretik.
2009an biziarteko kartzela zigorra ezarri zion Ruandako gobernuak. Justin Mugenzi eta Prosper Mugiraneza politikari ohiei ere leporatu zieten Habyalimana hiltzea, baina akusazio guztietatik absolbitu zituzten 2013ko otsailean.

## Erreferentziak

* 1 2 3 4 5 (Ingelesez) «Agnes Ntamabyariro» Trial International 2015-03-29 jatorrizkotik artxibatua (artxibatze data: 2019-07-16) (Noiz kontsultatua: 2024-12-27).
* ↑ (Ingelesez) «Zambia/Rwanda: “Disappearance”: Agnes Ntamabyaliro Rutagwera (f)» Amnesty International 1997-06-19 (Noiz kontsultatua: 2024-12-27).
* ↑ (Ingelesez) «Zambia/Rwanda: Further information on “disappearance”: Agnes Ntamabyaliro Rutagwera (f)» Amnesty International 1997-11-10 (Noiz kontsultatua: 2024-12-27).
* ↑ (Ingelesez) «Amnesty International Report 1998 - Congo (Democratic Republic of the)» Amnesty International 1998-01-01 (Noiz kontsultatua: 2024-12-27).
* ↑ (Ingelesez) «Rwanda genocide convictions overturned» Al Jazeera 2013-02-05 (Noiz kontsultatua: 2024-12-27).

## Kanpo estekak

* Datuak: Q16830293
# Agnes Kalibata

Agnes Matilda Kalibata nekazaritza-zientzialari eta politikari ruandarra da. Ruandako Nekazaritza eta Animalien Baliabideen ministroa izan zen 2008tik 2014ra eta 2014an hasi zuen agintaldia Alliance for a Green Revolution in Africa erakundeko presidente gisa. Kalibata Nazio Batuen Erakundeko idazkari nagusiaren Ordezkari Berezia izan zen.

## Erreferentziak

* 1 2 (Ingelesez) «Agnes Kalibata» National Academy of Sciences.
* ↑ (Ingelesez) Dr. Agnes Kalibata - AGRA. 2023-06-06 (Noiz kontsultatua: 2024-11-27).

## Kanpo estekak

* Datuak: Q16602142
* Multimedia: Agnes Kalibata / Q16602142
# Jeanne d’Arc Mujawamariya

Jeanne d’Arc Mujawamariya (Kigali, 1970eko martxoaren 13a) ruandar politikari eta diplomazialaria da, gaur egun Ingurumen ministroa.

## Bizitza

1997an kimikan graduatu zen Errusiako Herrien Adiskidetasunaren Unibertsitatean. 2001ean kimikan eta fisikan doktoretza lortu zuen IIT Roorkeen. 2001etik 2003ra kimika fisikoa irakatsi zuen Ruandako Unibertsitate Nazionalean.
2003an Ruandako Lehen eta Bigarren Hezkuntzako ministro izendatu zuten.
2006tik 2009ra, Hezkuntza ministro izan zen (formalki, Hezkuntza, Zientzia, Teknologia eta Ikerketa ministro, edo MINEDUC), gero, 2008tik 2011ra, Familia ministro. 2013an Ruandako enbaxadore Errusian izendatu zuten. 2014ko uztailean deklaratu zuen Ruandak Krimearen anexio errusiarra aitor zezakeela Afrikako Batasunak hori egiten bazuen.
2019ko azaroaren 4an, Paul Kagame Ruandako presidenteak enbaxadore kargutik kendu eta Ingurumen ministro izendatu zuen.
Ezkonduta dago eta hiru seme-alaba ditu. Kinyaruandaz, frantsesez, ingelesez, errusieraz eta swahiliz hitz egiten du.

## Erreferentziak

* ↑ (Ingelesez) «About the Ministry» Ministry of Environment (Noiz kontsultatua: 2024-01-11).
* 1 2 3 4 (Errusieraz) «Мужавамария Жанна Д'Арк» Ассоциация выпускников и друзей Российского университета дружбы народов jatorrizkotik artxibatua (artxibatze data: 2017-07-03) (Noiz kontsultatua: 2024-01-11).
* 1 2 (Frantsesez) «Mujawamariya Jeanne d’Arc Secrétaire d’Etat Chargée de l’Enseignement Primaire et Secondaire» UNESCO jatorrizkotik artxibatua (artxibatze data: 2011-02-24) (Noiz kontsultatua: 2024-01-11).
* ↑ (Errusieraz) «Грамота от Жанны д'Арк» Комсомольская правда 2014-01-17 (Noiz kontsultatua: 2024-01-11).
* ↑ (Errusieraz) Гарифуллин, Сергей. ««Мы признаем Крым частью России, когда это сделает Африканский Союз»» МИР и Политика - международный политический журнал 2014-07-24 jatorrizkotik artxibatua (artxibatze data: 2018-01-29) (Noiz kontsultatua: 2024-01-11).
* ↑ (Ingelesez) Mwai, Collins. «Kagame names new cabinet ministers» The New Times 2019-11-05 (Noiz kontsultatua: 2024-01-11).
* ↑ (Errusieraz) «Выпускники России - Жанна Д'Арк (Республика Руанда)» AlumniRussia (Noiz kontsultatua: 2024-01-11).

## Kanpo estekak

* Datuak: Q3176134
* Multimedia: Jeanne d'Arc Mujawamariya / Q3176134
# Judith Uwizeye

Judith Uwizeye (1979ko abuztuaren 20a) ruandar legelari, irakasle eta politikaria da, 2017ko abuztuaren 31tik aurrera Presidentearen Kabineteko Ministro gisa aritzen dena. 2014ko uztailetik 2017ko abuztura arte, Ruandako Zerbitzu Publiko eta Lan Ministroa izan zen.

## Bizitza

Judith Uwizeye Ruandan jaio zen 1979ko abuztuaren 20an. Ruandako Unibertsitate Nazionalean zuzenbidean lizentziatu zen 2006an eta geroago Nazioarteko Ekonomia eta Enpresa Zuzenbideko masterra egin zuen Groningengo Unibertsitatean.
2006an, Ruandako Unibertsitate Nazionaleko zuzenbide fakultatean irakasten hasi zen Butaren. Geroztik, unibertsitate horrek beste instituzio publiko batzuekin bat egin zuen Ruandako Unibertsitatea bihurtzeko. 2014an ministro izendatu zutenean, Uwizeye nazioarteko ekonomia eta enpresa zuzenbideko irakasle laguntzaile izatera iritsi zen.
Judith Uwizeye Manase Ntihinyurwa aduanako funtzionarioarekin ezkonduta dago eta bi seme-alaba ditu.

## Erreferentziak

* ↑ (Ingelesez) Kimenyi, Felly. «Rwanda gets new Cabinet, who is in?» The New Times 2017-08-31 (Noiz kontsultatua: 2024-07-01).
* 1 2 3 4 5 6 (Ingelesez) Umutesi, Doreen. «Meet the new female faces in cabinet» The New Times 2014-07-31 (Noiz kontsultatua: 2024-07-01).
* 1 2 3 (Ingelesez) Micomyiza, Jean Baptiste. «CASS staff Member becomes Minister in the New Cabinet» University of Rwanda, College of Arts and Social Sciences (CASS) (Kigali) 2014-07-24.

## Kanpo estekak

* Datuak: Q38242931
# Ardo koloreko limazela

Ardo koloreko limazela (Limacella delicata) Amanitaceae familiako onddo espezie bat da. Jangarria. Onddo hau gutxi ezagutzen da.
Sinonimoak: Agaricus mesomorphus var. ßß roseus, Lepiota delicata, Mastocephalus delicatus, Armillaria delicata, Amanita delicata, Limacella roseofloccosa.

## Deskribapena

Kapela: 3 eta 12 cm bitarteko diametrokoa. Hemisferikora, ondoren kanpai itxurakoa, geruza likatsu batekin, marroi-gorrixka edo haragi-laranja zurbil kolorekoa. Ertza zertxobait ildaskatua du, eta inoiz errezel zuriko hondarrak izaten ditu.
Orriak: Zabalak, biribildu-atxikiak, zurbilak eta horixkak.
Hanka: 4 - 8 x 0,4 - 0,8 cm-koa. Zurixka edo haragi koloreko ñabardurekin, eraztun leunaren goialdean arrosa, flokosoa eta ezkatatsua behean. Eraztun iletsua, tentea, erorkorra, ia ikusten ez den itzuliarekin.
Haragia: Zurbila, zapore gozokoa, irin usain handikoa.
Etimologia: Limacella terminoa "limax" hitzaren txikigarria da, eta barraskilo bare, esan nahi du: Karpoforoaren itsaskortasunagatik da. Glioderma epitetoa grekotik dator, kola esan nahi duen "glya" hitzetik eta azala esan nahi duen "derma" hitzetik. Geruza likatsuagatik.

## Jangarritasuna

Jangarria.

### Nahasketa arriskua

Onddo hau gutxi ezagutzen da.

## Sasoia eta lekua

Uda aurreratuan eta udazkenean. Hostozabalen basoetan eta inoiz koniferoetan ere bai, taldekoia da, ilaretan ateratzen da.

### Banaketa eremua

Ipar Amerika, Erdialdeko Amerika, Europa, Errusia, Txina eta Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 55 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 176 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 294 or. ISBN 84-282-0865-4..
* ↑ Limacella delicata: GBIF—the Global Biodiversity Information Facility.

## Kanpo estekak

* Datuak: Q1305809
# Paul Kagame

Paul Kagame (1957ko urriaren 23a) Ruandako oraingo presidentea da. Ruandako Fronte Patriotikoaren sortzailea izan zen, eta ezaguna da 1994ko Ruandako genozidioaren amaierako kanpaian izandako rolagatik eta Kongoko Bigarren Gerran esku hartzeagatik.
* Datuak: Q1231345
* Multimedia: Paul Kagame / Q1231345
# Grégoire Kayibanda

Grégoire Kayibanda (1924ko maiatzaren 1a - 1976ko abenduaren 15a) Ruandako bigarren presidentea eta lehen presidente hautatua izan zen. Belgikatiko independentzia lortzeko Ruandako borrokaldiko buru izan zen, eta Tutsi monarkia ordeztu zuen gobernu errepublikanoarekin. Hutu gehiengoaren boterea ezarri zuen.
* Datuak: Q557995
* Multimedia: Grégoire Kayibanda / Q557995
# Théodore Sindikubwabo

Théodore Sindikubwabo (Butare, Ruanda, 1928 – Bukavu, Kongoko Errepublika Demokratikoa, 1998) Ruandako medikua eta politikoa izan zen bere herrialdeko presidentea izan zena, 1994ko apirilaren 9a eta urte bereko ekainaren 19a bitartean. Ruandako Genozidioaren egile garrantzitsuenen artean egon zen, zeinean milioi erdi eta milioi bat pertsona hil ziren. Aurretik Garapen Nazionaleko Kontseiluko (orain Ruandako Parlamentua) presidentea izan zen, 1988 eta 1994 artean. Butare herrian jaio zen 1928an, Ruandako hegoaldean, medikuntza ikasi zuen, eta Grégoire Kayibanda presidentearen osasun ministroa izan zen. Kayibanda-ren irteeraren ondoren, Kigaliko Ospitale Nagusian egin zuen lan. Geroago, Politikara itzuli zen parlamentari gisa. Juvénal Habyarimana presidentea hil egin zutenean, Théoneste Bagosorak kontrolatzen zuen Krisi Batzordearen presidenteak bitarteko presidentea izendatu zuen, genozidioa gertatu zeneko estatuburua izanik. Ruandako Fronte Patriotikoaren inbasioaren ostean, Zairera ihes egin zuen, non Bukabun erbesteratu egin zen, arrazoi ezezagunengatik hil zen arte, 1998an.